Soong Mei-ling

Soong Mei-ling edo Soong May-ling (, pinyina: Sòng Měilíng, 1898 - 2003), Madame Chiang Kai-shek edo Madame Chiang izenez ere ezaguna, Txinako Errepublikako lehen dama izan zen, Chiang Kai-shek presidentearen emazte izan zelarik.

Biografia 

Soongek zeregin nabarmena izan zuen Txinako Errepublikako politikan. Sun Yat-sen Errepublikaren sortzailearen koinata zen.

Soong Mei-lingek Chiang Kai-shekekin topo egin zuen 1920an. Chiang budista izanik, Soongen senitarteko kristauak kontra egon ziren hasieran, eta azkenean utzi zioten ezkontzen bakarrik Chiangek bere dibortzio froga erakutsi eta kristautasunera bihurtuko zela agindu ondoren. 1927an ezkondu ziren.

Bigarren Txina-Japonia Gerran rol aktiboak izan zituen Txinako Errepublikaren politika militarrean ere, bereziki aireko indar txinatarren koordinazioan. Joseph Stilwell eta Claire Lee Chennault komandante militar estatubatuarrek (Txinako fronteetan AEBek jarritako buruzagi militar nagusiek) zuzenean berarekin tratatu behar zuten kontu askotan.

1943an Ameriketako Estatu Batuetan zortzi hilabeteko bira egin zuen laguntza lortzeko.

Gerra horren ondoren, Gerra Zibila izan zen komunisten aurka, eta Chiang Kai-shek-ek Taiwanera ihes egin zuenean bere gobernuarekin, hara jarraitu zion emazteak. 1975ean senarra hil zitzaionean, bizitza publikotik ezkutatu zen alarguna, eta Estatu Batuetan bizi izan zen (bisitak eginez Taiwanera) 2003an hil zen arte, 105 urteko adinarekin (hiru mendetan bizi izandako pertsona izan zen).

Iruditegia

Erreferentziak 

Bigarren Mundu Gerrako txinatarrak
Txinako ehun urtedunak
2003ko heriotzak
1898ko jaiotzak
Testuan txinera duten artikuluak
Testuan txinera tradizionala duten artikuluak
Txinako politikariak
Txinako kristauak
New Yorken hildakoak
Ameriketako Estatu Batuetako antikomunistak